# н а р е д б а

**на Общинския съвет**

*за определянето и администрирането на местните такси и цени на услуги*

#### ГЛАВА ПЪРВА

## ОБЩИ ПОЛОЖЕНИЯ

**Чл. 1.** С тази Наредба се уреждат отношенията, свързани с определянето и администрирането на местните такси и цени на услуги, получавани от гражданите, реда и срока на тяхното събиране на територията на община Хаджидимово.

**Чл. 2.** Тази Наредба има за цел предлагане на достъпни и качествени услуги на гражданите на общината чрез:

1. Осигуряване самофинансиране на общинските услуги и права, предоставяни на конкретни получатели;
2. Стимулиране ефективното разпределение на общински ресурси чрез определяне на такси и цени на услуги;
3. Насърчаване частния сектор в предоставянето на регламентираните в Наредбата услуги, без да се поставя в неравностойно положение.

**Чл. 3.** (1) На територията на община Хаджидимово се събират следните местни такси:

1. за битови отпадъци;

2. за ползване на пазари, тържища, панаири, тротоари, площади и улични платна;

3. за ползване на детски ясли, детски градини, ДСП и други общински социални услуги;

4. за добив на кариерни материали;

5. за технически услуги;

6. за административни услуги;

7. за откупуване на гробни места;

8. туристическа такса;

9. други местни такси, определени със закон.

(2) На територията на общината се събират приходи от услуги и права, с изключение на тези по ал. 1, по цени определени с тази Наредба.

(3) Не се определят и събират цени на услуги и права за общински услуги за всеобщо ползване.

#### РАЗДЕЛ І

#### *Определяне на размера на общинските такси и услуги*

**Чл. 4.** (1)Размерът на местните такси и цените на услуги и права се определя в български лева. Местните такси са прости и пропорционални и се заплащат безкасово и в брой.

(2) Местните такси и цените на услугите се заплащат предварително или едновременно с предоставяне на услугите, с изключение на тези, за които има друг ред в ЗМДТ.

**Чл. 5.** (1) Размерът на местните такси и цени на услуги се определя при спазване на следните принципи:

1. възстановяване на пълните разходи на общината по предоставяне на услугата;

2. създаване на условия за разширяване на предлаганите услуги и повишаване на тяхното качество;

3. постигане на по-голяма справедливост при определяне и заплащане на местните такси.

4. за услуга, при която дейностите могат да се разграничат една от друга, се определя отделна такса за всяка от дейностите.

**Чл. 6.** (1) Пълните разходи на общината по предоставяне на определена услуга включват:

1. Преките и непреките трудови разходи (работна заплата, допълнителни плащания, здравни, пенсионни и осигурителни вноски);

2. Материални, режийни и други непреки разходи (доставки на материали и услуги, застраховки, командировъчни и наеми);

3. Разходи за управление и контрол;

4. Инвестиционни разходи.

(2) Пълните разходи се определят при спазване изискванията на Закона за счетоводството и други актове по неговото прилагане.

(3) Заплащането на съответната такса става съобразно периода на ползването на услугата.

**Чл. 7.** (1) Размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес, като в този случай разликата между разходите и размера на таксата е за сметка на общинските приходи.

(2) Не се допуска разликата между разходите и размера на таксите да е за сметка на държавните приходи (споделени данъци, допълваща субсидия, целеви субсидии, заеми и други трансфери от републиканския бюджет).

**Чл. 8.** Лицата, не ползващи услугата през съответната година или определен период от нея, заплащат само такса за ползвания период. Реда за установяване на ползвания период се определя със заповед на кмета на общината.

**Чл. 9.** Общинският съвет, ежегодно с приемането на бюджета на общината, може да освобождава отделни категории граждани изцяло или частично от заплащане на отделни такси и услуги.

**Чл. 10.** В случаите, когато предоставянето на права и услуги се извършва и от други субекти при пазарни условия, основа за определяне размерите на цените на права и услуги могат да бъдат пазарните стойности. В този случай размерът на цените не се ограничава до размера на пълните разходи и е възможно получаването на нетни приходи.

**Чл. 11. (**1) Събирането на местните такси и цени на права и услуги се извършва от и за сметка на общината.

(2) Службите, които събират таксите и приходите от предоставени права и услуги, се определят с тази Наредба.

(3) Приходите по ал. 2 постъпват в общинския бюджет.

(4) Местните такси се събират от общинската администрация от касиер-събирачи, включително в изнесени приемни и от кметовете на кметства и кметски наместници.

РАЗДЕЛ ІІ

#### *Промяна на размера на местните такси и цените на услугите и правата*

**Чл. 12.** Промяна на размера на местните такси и цените на услугите и правата се извършва по реда на тяхното приемане.

**Чл. 13**. (1) Кметът на общината внася в общинския съвет анализ на прилаганите такси и цени на услуги и права не по-малко от веднъж годишно и/или при промяна размера на таксите и цените.

(2) При необходимост общинският съвет променя размера на местните такси и цените на услугите.

(3) Анализът по ал. 1 задължително съдържа:

1. оценка доколко съществуващите такси и цени отразяват измененията в разходите или пазарната цена;
2. преглед на всички други програми на общината за вземане на решение дали основанията за предоставяне на услугата са все още налице;
3. препоръки за подобряване на администрирането на таксите, които се внася за обсъждане от общинския съвет.
4. информация за привлечени средства от проекти, донорски програми, дарения и завещания.

**Чл.14.** Общинската администрация подържа данни за :

* 1. услугите и дейностите, за които има определени такси и цени;
  2. ползвателите на предоставената услуга;
  3. изключенията от общата политика;
  4. използваната информация за въвеждане на такси и цени и конкретната методика/методики, използвани за определяне на размера им;
  5. събраните средства от всяка потребителска такса и/или цена на услуга и права.

## ГЛАВА ВТОРА

##### Местни такси

### **Раздел І**

## *Такса за битови отпадъци*

**Чл. 15**. Таксата се заплаща за услугите по събирането, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване в населените места. Размерът на таксата се определя за всяка услуга поотделно - сметосъбиране и сметоизвозване; обезвреждане на битовите отпадъци в депа или други съоръжения; чистота на териториите за обществено ползване.

**Чл. 16.** Таксата се заплаща от:

1. собственика на имота
2. при учредено вещно право на ползване - от ползвателя
3. при предоставяне на особено право на ползване – концесия – от концесионера.

**Чл. 17.** Таксата се определя в годишен размер за всяко населено място с решение на общинския съвет въз основа на одобрена план-сметка, включваща необходимите разходи за:

1. осигуряване на съдове за съхраняване на битовите отпадъци - контейнери, кофи и други;

2. събиране на битовите отпадъци и транспортирането им до депата или други инсталации и съоръжения за обезвреждането им;

3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане на битови отпадъци;

4. почистване на уличните платна, площадите, алеите, парковите и другите територии от населените места, предназначени за обществено ползване.

**Чл. 18.** Таксата за битови отпадъци се събира от касиер-събирачи в общинска администрация.

**Чл. 19.** (1) Таксата се заплаща на четири равни вноски в следните срокове: до 31 март, до 30 юни, до 30 септември и до 30 декември за годината, за която се дължи.

(2) На предплатилите в първия срок за цялата година се прави отстъпка от 5 на сто.

**Чл. 20.** (1) За ново придобитите имоти таксата се събира от началото на следващия месец.

(2) Когато ползването е започнало преди окончателното завършване на сградата, таксата се дължи от началото на месеца, следващ месеца, през който ползването е започнало.

(3) За сгради, подлежащи на събаряне, таксата се събира включително за месеца, през който е преустановено ползването й.

### **Раздел ІІ**

***Такса за ползване на пазари, тържища, панаири, тротоари, площади водни площи и улични платна***

**Чл. 21** (1) Таксата се заплаща за ползване на тротоари, площади, улични платна, места, върху които са организирани пазари (открити и покрити), тържища, панаири, както и терени с друго предназначение, които са общинска собственост.

(2) Таксата се заплаща от физическите и юридическите лица.

(3) Таксите се определят на квадратен метър:

- За ползване на пазари с цел търговия със селскостопанска продукция таксата се определя, както следва:

***на ден*** ***на месец***

т.1. Метър квадратен 1,50 лв./м2 25,00 лв./м2

- За ползване с цел търговия с промишлени стоки таксата се събира:

2,00 лв./м2 40,00 лв./м2

- За ползване на тротоари, площади, улични платна и други терени за търговска дейност на открито, включително за разполагане на маси, столове, витрини и автомобили, се събира такса на квадратен метър за месец 20,00 лв./м2 и 1,00 лв./м2 на ден.

- За ползване на места, върху които са организирани панорами, стрелбища, моторни люлки и други, се събира такса на квадратен метър на ден в размер на 1,00 лв./м2.

- За ползване на тротоари, площади, улични платна и други общински терени за разполагане на строителни материали и сушилни за тютюн, както следва – за строителни материали се събира такса на квадратен метър за месец 1,20 лв./м2., за сушилни се събира такса за всеки месец след кампанията - 0,90 лв./кв.м.

- (Нова от 01.04.2014) За ползване на водно колело – 6,00 лева за 30 минути.

(4) Таксите се плащат при издаване на разрешението за посочения в него период.

(5) При ползване на мястото повече от месец таксите се плащат месечно, но не по-късно от един ден преди започване на месеца.

**Чл. 22.** 1. Таксата се събира от кметовете по населените места и от упълномощени от кмета на общината лица.

2. Общинските съветници извършват проверки по населени места за спазването на този раздел и правят предложения пред Общинския съвет.

##### Раздел III

Такси за детски ясли, детски градини, училища и услугите в системата на домашен социален патронаж и други общински социални услуги

**Чл. 23.(1)** /Изменението е от 2011 г./ За ползване на целодневни детски градини, детски ясли и за целодневна организация на учебния процес в училищата се събират от родителите или настойниците месечни такси в размер както следва:

1. 2,0 лева на ден, покриващи разходите за храна в целодневни детски градини;

2. 1,5 лева на ден, покриващи разходите за храна в дневни детски ясли;

3. 1 лев на ден, покриващи разходите за обедно изхранване в училищата.

(2) Когато две деца от едно семейство са приети в едно или различни детски заведения в общината,таксата за второто дете се заплаща с 50% намаление.

(3) За трето,четвърто и всяко следващо дете от едно семейство се заплаща такса в размер на 25% от таксата определена в чл.23,ал.1

(4) Не се заплаща такса за:

1.децата,чиито родители са I или II група инвалиди,децата на неизвестни родители,сираци,децата на загинали при производствени аварии и природни бедствия,децата на загинали в изпълнение на служебен дълг;

2.децата с тежки хронични заболявания,посочени в списък,утвърден от министъра на здравеопазването,настанени в санаториални(оздравителни) детски заведения или групи.

(5) При отсъствие на децата таксата не се заплаща за времето,през което те ще отсъстват,при условие,че родителите предварително са уведомили писмено директора на детското заведение.

(6) За ползване на намаленията по ал.2,3 и освобождаването по ал.4,родителите или настойниците подават декларация до директора на заведението,придружена с документи,доказващи преференцията.

(7) Заплащането на намаления размер на таксата или освобождаването от такса започва от началото на месеца,следващ месеца от подаване на декларацията.

**Чл. 24.** (1) Лицата, ползващи услугите в системата на домашен социален патронаж, заплащат пълната стойност на изразходваната храна по дни и размера на постоянната част,включваща електроенергия и гориво за доставка на храната.

(2) Реалната издръжка на едно лице включва месечните разходи за храна,работно облекло,хигиенни материали,както и съответната част от общите разходи за електрическа и топлинна енергия,вода.Месечните разходи се намаляват с даренията и завещанията от местни и чуждестранни физически и юридически лица,включително случаите на спонсорство,помощите по донорски програми и благотворителност.

(3) Дължимата такса се удържа от личните доходи на лицето.

(4) Дължимата такса не може да бъде повече от 60% от личните доходи на лицето.

**Чл. 24А** (Нов от 01.08.2012) Потребителската такса, която се заплаща от лицата, ползващи услугите в Звеното за услуги в домашна среда по проект „Помощ в дома“, се определя чрез тарифа за изчисляване на потребителската такса при предоставяне на услуги от звено за услуги в домашна среда, съгласно Приложение № 2, което представлява неразделна част от настоящото решение.

**Чл. 25.** За настаняване в заведения или помещения за отрезвяване се събира такса на ден в размер на 20 лв.

**Чл. 26.** Таксите по този раздел се начисляват и събират от длъжностните лица в съответните заведения и се внасят в общинския бюджет до 10-о число, а тези по чл. 24 - до 15-о число на месеца, следващ месеца, за който се дължат, с изключение на второстепенните разпоредители с бюджетни кредити.

##### Раздел IV

##### *Туристическа такса*

**Чл. 27.** (Отменен от 30.06.2011 г.).

Раздел V

***Такси за добив на кариерни материали***

**Чл. 28.** (1) Таксите се заплащат за добив на кариерни материали, включително добивани от дъното на водоеми.

(2) Таксите се заплащат от физическите и юридическите лица, които добиват кариерни материали.

(3) Лицата, на които е предоставена концесия, включваща и добив от съответното находище, не дължат такси по този раздел.

**Чл. 29.** Таксите се определят поотделно за всеки вид кариерен материал върху брутния добив на куб. м. или на тон:

1. по регистрите на производството, които всяка кариера води задължително;

2. по количествата във временните или еднократните разрешения за добив на кариерните материали.

**Чл. 30.** Размерът на таксите се определя по отделно за всеки вид, както следва:

1. за речен и кариерен пясък, чакъл и баластра - 0,80 лв. /м3.;

2. за пясъчно- глинести материали за производство на тухли, керемиди и капаци, вътрешна и външна мазилка - 0,70 лв. /м3;

3. за обикновени камъни от варопясъчници, варовици, травертити, доломити, мрамори, арагонити, черупчести варовици, конгломерати и други за вътрешна и външна облицовка- 0,80лв /м3;

4. за камъни за добиване на:

а) плочи за тротоари и покриви- 0,60 лв. /.м3;

б) фирмите, извозващи каменни плочи и камъни заплащат такса на тир - 25 /двадесет и пет/ лева.;

в) фирмите добиващи и извозващи дървен материал заплащат - 0,70 лв. / м3.;

5. За добив на други камъни – 0,50 лв./м3

**Чл. 31.** Таксите се заплащат:

1. ежемесечно - в случаите по чл. 28, т. 1;

2. преди добива на кариерните материали в случаите по чл. 29, т. 2.

**Чл. 32.** Таксите по чл.31, т.1 се внасят в приход на общинския бюджет по местодобиването на кариерния материал до 30-то преди започване на добива.

##### Раздел VI

***Такси за технически услуги***

**Чл. 33.** Таксите се заплащат за техническите услуги, които се извършват от общината, и обхващат дейностите във връзка с териториалното и селищното устройство, архитектурата, строителството, благоустройството, кадастъра в селищните и извънселищните територии.

**Чл. 34.** Таксите за технически услуги се заплащат от физическите и юридическите лица, ползватели на услугата, при предявяване на искането.

**Чл. 35.** Освобождават се от такси за технически услуги държавните и общинските органи, организациите на бюджетна издръжка и Българският Червен кръст.

**Чл. 36** Размерът на таксите за технически услуги се определя както следва:

1. Издаване на скица за недвижим имот 9,00лв.

2. Издаване на скица за недвижим имот

с указан начин на застрояване или с обхват

повече от един имот 15,00лв.

3. /Изменена от 28.10.2016/ Презаверяване на скици, от издаването

на които са изтекли 6 месеца 5,00лв.

4. Удостоверения за факти и обстоятелства

по териториалното и селищно устройство 12,00лв.

5. Заверяване на преписи от документи и

на копия от планове и документацията към тях -1 компл. 0,70 лв. /лист формат А4

6. Одобряване на инвестиционни проекти – 0,5 % от СМР на обекта, а за реконструкция на строеж – 100 лв.

7. За издаване на разрешения за строеж 25,00 лв.

8. /Изменена от 28.10.2016/ За издаване на разрешение за строеж и одобряване на проект на приемо-предавателна станция на GSM оператори – 750,00 лв.;

9. /Изменена от 28.10.2016/За издаване на разрешение за строеж на трафопост – 250 лв.;

10.Одобряване / съгласуване/ на проекти за преместваеми

обекти за търговски и др.обслужващи дейности :

- При схема,когато няма инвестиционен проект 1,20 лв. за собствен терен

2,30 лв. за общински терен

- Когато има инвестиционен проект 0,3% от СМР на обекта

11. /Отменена от 28.10.2016 г./

12. Узаконяване на незаконни строежи:

- Одобряване на инвестиционни проекти троен размер на 0,4% от СМР на

обекта за скица и виза

- Акт за узаконяване 750 лв.

13. Удостоверение за търпим строеж 25,00лв

14. Одобряване на проект за огради над 2,20м

между имотите или над 0,60м,ако е към улицата 0,4% от СМР на обекта

- разрешение за строеж на същата 25,00лв

15. Издаване на удостоверение за факти и

обстоятелства по ЗУТ – след оглед 7,00лв

16. Удостоверения по чл.13,ал.5,ал.7 от ППЗСПЗЗ 25,00лв

17. Проверка на котлован 20,00лв

18. Проверка на кота 20,00лв

19. Проверка на корниз 20,00лв

20. Проверка кота – било 20,00лв

21. Степен на завършеност на СМР и груб строеж 20,00лв

22.Заверяване на преписи от документи и копия

от планове и документи към тях 0,70лв/лист формат А4

23. Допълване / поправка/ на кадастрален план

на сгради и обекти безплатно

24. Отразяване в разписания списък към УП на промени

в собствеността на недвижими имоти безплатно

25. Разглеждане на частични изменения

на ПУП от ОЕСУТ 35,00лв до 3/три/ парцела и

70,00лв над 3/три/ парцела

разглеждани от ОЕСУТ

26. Констативен акт за непълноти и грешки

в кадастралния план/след оглед/ безплатно

27. Освидетелстване на негодни за ползване или

застрашаващи сигурността строежи безплатно

28. /Изменението е от 22.04.2009 г./

Удостоверение за въвеждане в експлоатация

на строежи / съгласно решени №361 на ОбС /:

* На жилищни и вилни сгради с височина до 10 м.,

както и за основните ремонти и преустройствата

им с промяна предназначението 120,00лв

* На жилищни сгради с височина над 10м. и с

разгъната застроена площ до 2000 кв.м., от

която 60% е с жилищно предназначение,както и

за основните ремонти и преустройствата им с

промяна на предназначението 300,00лв

* На жилищни сгради с височина над 10 м. и с

разгъната застроена площ над 2000 нв.м., от

която 60% е с жилищно предназначение,както и

за основните ремонти и преустройствата им с

промяна на предназначението 700,00лв

* За строежи с обществен характер с разгъната

застроена площ до 100 кв.м. и за строежи с

производствено предназначение до 100 кв.м – такса 150 лв.

* За строежи с обществен характер с разгъната

застроена площ от 100 кв.м. до 250 кв.м. и за строежи с

производствено предназначение от 100 кв.м. до 250кв.м. – такса 300 лв.

* За строежи с обществен характер с разгъната

застроена площ от 250 кв.м. до 500 кв.м. и за строежи с

производствено предназначение от 250 кв.м. до 500 кв.м. – такса 450 лв.

* За строежи с обществен характер с разгъната

застроена площ до 2000 кв.м. и за строежи с

производствено предназначени до 500 кв.м. 700,00лв

* За строежи с обществен характер с разгъната

застроена площ над 2000 кв.м. и за строежи с

производствено предназначение над 500 кв.м. 850,00лв

* За мрежи и съоръжения на техническата

инфраструктура в урбанизираните територии,

както и за основните им ремонти и реконструкции 250,00лв/км,но не повече от 3000лв

* За мрежи и съоръжения на техническата

инфраструктура извън урбанизираните територии,

както и за основните им ремонти и реконструкции 350,00лв/км,но не повече от 5000лв

* За сгради и съоръжения на техническата

инфраструктура 350,00лв на подобект,но не

повече от 5000лв.

29. Удостоверение за реституционни

претенции 7.00лв

30.Всички други удостоверения по

молба на граждани 3,00лв

31.Разрешение за прокарване на временен път 20,00лв

32.Одобряване на екзекутивна документация

на инвестиционни проекти 0,20лв/кв.м. РЗП

33.Становище на гл.архитект за издаване

Разрешение за ползване 15,00лв

34. /Отменена от 28.10.2016 г./

35. /Отменена от 28.10.2016 г./

**Чл. 37.** (1) Срокът за извършване на технически услуги, който не е установен с друг нормативен акт, е 7 дни.

(2) При неспазване на срока по ал. 1 размерът на таксата за тях се намалява с 1 на сто на ден, считано от деня на забавянето, но не повече от 30 на сто от пълния й размер.

(3) За извършване на бърза услуга до 3 дни таксата се удвоява, а за експресна – до 24 часа – се заплаща в троен размер.

Раздел VII

***Такси за административни услуги***

**Чл. 38.** За извършени услуги по гражданското състояние се заплащат следните такси:

1. за издаване на удостоверение за наследници – 6 лв.;

2. /Изменена от 28.10.2016/ за издаване на удостоверение за идентичност на имена- 2 лв.;

3. за издаване на удостоверение, че не е съставен акт за раждане или акт за смърт –

6 лв.;

4. за издаване на дубликати на удостоверение за раждане или за граждански брак, както и за повторно издаване на препис-извлечение от акт за смърт - 4 лв.;

5. за издаване на удостоверение за семейно положение – 6 лв.;

6. за издаване на удостоверение за родствени връзки – 4 лв.;

7. за адресна регистрация и/или издаване на удостоверения за постоянен или настоящ адрес – 4 лв.;

8. /Изменена от 28.10.2016/ пресъставяне на актове по ГС – Акт за раждане и акт за брак – 30 лв.;

9. /Изменена от 28.10.2016/ пресъставяне на акт за смърт от чужбина – безплатно;

10. за легализация на документи по гражданското състояние за чужбина – 15 лв.;

11. за всички други видове удостоверения по искане на граждани – 6 лв.;

12. за преписи от документи – 4 лв.;

13. заверка на дата и подпис на частни документи /пълномощни,декларации и др./

– 7 лв.;

14. заверка истинността на копия от документи – 3,00 лв.;

15. /Изменена от 28.10.2016/ удостоверение за данъчна оценка – 6,00лв.;

16. удостоверение за задължения – 12,00лв;

17. удостоверение за платен данък наследство – 2,00лв;

18. удостоверение за платен данък МПС – 2,00лв;

19. копие от квитанция - 2,00лв.

**Чл. 39.** По производства за настаняване под наем, продажби, замени или учредяване на вещни права върху общински имоти се заплаща такса в размер на 15 лв.

**Чл. 40.** За издаване на свидетелство за собственост при продажба на едър добитък се заплаща такса в размер на 15 лв.

**Чл. 41.** (1) За разрешения се събира първоначална такса за издаване на разрешението или и годишна такса за упражняване на дейността в размери, при спазване на следните принципи:

1. размерът на таксите се определя въз основа на разходите, извършвани от общината, за обработката на документите и за контрола по спазването на изискванията за предоставянето на разрешението;

2. при прекратяването на дейността на даден търговски обект общината възстановява част от годишната такса, пропорционална на периода, през който дейността не се осъществява;

3. при сезонна работа годишната такса се заплаща в размер, пропорционален на периода на извършването й.

(2) Таксите по ал. 1 се събират за разрешения за:

1. търговия с тютюневи изделия по чл. 30, ал. 1 от Закона за тютюна и тютюневите изделия: **първоначална – 30 лв**.;

**годишна такса:**

**-гр.Хаджидимово – 110 лв.;**

**-с. Копривлен,с.Абланица – 110 лв.;**

**-за останалите населени места – 70 лв.**

2. складиране,съхраняване,лагеруване и търговия на едро на продукти от грозде,спирт,дестилати и спиртни напитки:

-**първоначална- 30 лв.**

**-годишна – 1,40лв/кв.м.**

3. търговия на дребно с продукти от грозде,спирт,дестилати и спиртни напитки:

**-годишна,както следва:**

**-гр. Хаджидимово – 120 лв.;**

**-с. Копривлен,с.Абланица – 120 лв;**

**-за останалите населени места – 100 лв.**

4. търговия със спиртни напитки в заведенията за хранене и развлечения:

**-годишна,в зависимост от категорията им:**

**заведения без категория – 110 лв.;**

**една и две звезди – 200 лв.;**

**три звезди – 400 лв.;**

**четири звезди – 650 лв.;**

**пет звезди – 1000 лв.**

5. временен щанд за продажба на продукти от грозде,спирт,дестилати и спиртни напитки на панаири,събори,рекламни кампании на фирми и други подобни –

**дневна такса – 2,00лв/кв.м.**

(3) Първоначалните такси по ал. 2 се заплащат преди издаване на разрешението, а годишните такси в началото на годината, но не по-късно от 31 януари.

(4) Лицето не може да започне дейност преди издаване на разрешението. Разрешението се издава след представяне на документ, удостоверяващ липсата на данъчни задължения, както и на други финансови задължения към общината, декларирани или установени от компетентен орган към датата на издаване на удостоверението.

(5) За годината за издаване на разрешението или лицензията по ал.1 годишната такса се заплаща в размер 1/12 част от годишната такса за всеки пълен месец до края включително месеца на издаването.

**Чл. 41а**. /нов от 14.09.2011 г./ (1) Такса за издаване на разрешително за водовземане от води, включително язовири и микроязовири – публична общинска собственост – 250 лв.

(2) Такса за издаване на разрешително за ползване на воден обект – публична общинска собственост, с изключение на разрешителните по чл. 46, ал.1, т.3 от Закона за водите – 250 лв.

(3)Такса за продължаване срока на издадено разрешително за водоползване/водовземане от воден обект – 100 лв.

(4) Такса за изменение и/или допълнение на разрешително за водоползване/водовземане от воден обект – 130 лв.

**Чл. 42.** Таксите се заплащат от лицата при предявяване на искането, с изключение на годишните такси по чл. 40, ал.2.

**Чл. 43.** За издаване на разрешително за рекламна дейност с валидност една година, за поставяне на рекламни, информационни и други подобни в частни или държавни имоти да се заплаща такса в размер на 10лв. на брой разрешително.

**Чл. 44.** За поставяне на рекламни, информационни и други подобни върху имоти общинска собственост се заплаща такса, както следва:

1. За поставяне на рекламни материали с временен характер се заплаща 20 лв./ м2 на месец, но не по-малко от 35 лв. на месец за един брой.

2. За поставяне на информационно указателни табели се заплаща 7 лв./м2 за месец, но не по-малко от 10 лв. на месец за един брой.

3. За поставяне на рекламни табели се заплаща 15 лв./м2 на месец, но не по-малко от 25 лв. на месец за един брой.

**Раздел VIII**

**Такси за откупуване на гробни места**

**Чл**.**45**  За ползване на гробни места над 8 години се заплащат еднократно такси,както следва:

1. До 15 години – 15 лв.
2. За вечни времена – 40 лв.
3. За ползване на семейни гробни места – 25 лв.

**ГЛАВА ТРЕТА**

ЦЕНИ НА НЕУРЕДЕНИ СЪС ЗАКОН УСЛУГИ И ПРАВА, ОКАЗВАНИ ИЛИ ПРЕДОСТАВЯНИ ОТ ОБЩИНАТА НА ФИЗИЧЕСКИ И ЮРИДИЧЕСКИ ЛИЦА

**Чл.46.** За всички услуги и права, предоставяни от общината, които не са регламентирани със закон, се определя цена с тази Наредба.

**Чл. 47** (1) Цените на услугите и правата се формират на основа на пълните разходи, направени от общината по предоставяне на услугите и правата. Пълните разходи включват всички преки и непреки разходи по предоставянето на услуги и права от общината. Те включват и съответен дял от:

а/ преките и непреки разходи за персонал, включително работна заплата и осигуровки;

б/ материални, режийни, консултантски и други разходи, включително разходите за материали и доставки, комунални услуги, застраховки, пътни и наеми на сгради и оборудване;

в/ разходи за управление и контрол;

г/ разходите по прилагане, събиране, научноизследователска дейност, определяне на стандарти и регулиране, включително и за задължителни протоколи за оценка на влиянието върху околната среда;

д/ пълните разходи се определят или изчисляват въз основа на данни от съществуващата система за отчетност.

(2) Цените на услугите и правата могат и да надвишават себестойността им.

(3) Цените на услугите и правата са прости и пропорционални.

(4) Цените на услугите и правата се събират от общинската администрация и приходите от тях постъпват в бюджета на общината.

**Чл.48** (1) Услугите, предоставяни от общината могат да бъдат:

1. обикновена – в рамките на 7 дни
2. бърза – 3 дни
3. експресна – за един ден.

(2) Сроковете за извършване на услугите започват да текат от деня на подаване на необходимите документи по чл. 51 и заплащане на цената на съответния вид услуга.

(3) Заплащането се извършва в брой или безкасово по съответната сметка.

(4) Бързата услуга се заплаща с 50 % увеличение, а експресната – със 100 %.

**Чл. 49** Необходимите документи за извършване на конкретна услуга или предоставяне на право от общината се утвърждават със заповед на кмета на общината.

**Чл. 50** Мястото за изпълнение на конкретния вид услуга се определя със заповед на кмета на общината.

**Чл. 50а.** /Нов от 14.09.2011 г./ (1) При промяна на предназначението на земеделска земя от общинския поземлен фонд, включително  случаите по чл. 29, ал. 3 и 4 от Закона за опазване на земеделските земи се заплаща такса в размер, равен на размера на държавната такса, определена в тарифа, утвърдена от Министерския съвет по чл. 30, ал. 1 от същия закон.

(2) Такса по предходната алинея не се заплаща за строителство, извършено при условията на чл. 4, ал. 2 от Закона за собствеността и ползването на земеделски земи; за засаждане на горски дървесни видове; за земи, изключени от строителните граници на населените места, определени със застроителен и регулационен план или с околовръстен полигон, когато отново се иска включването им в същите граници; за строителство, свързано с прилагането на технологии и мероприятия по чл. 7 от същия закон, както и за земи, предоставени безвъзмездно въз основа на акт на Министерския съвет на инвеститори по приоритетни инвестиционни проекти, както и когато се променя предназначението на земеделска земя от общинския поземлен фонд за изграждане на обекти - публична общинска собственост.

(3) Таксата се заплаща  от инвеститора на обекта или лицето, което има право да строи в земеделска земя от общинския поземлен фонд, след постановяване на положително решение по чл. 24, ал. 2 от ЗОЗЗ за промяна предназначението на земеделската земя от комисията по чл. 17, ал. 1 от ЗОЗЗ.

(4) Размерът на таксата по ал. 1 от настоящия член за всеки конкретен обект се определя от комисия, назначена от кмета на общината и се отразява в оценителен протокол. Протоколът на комисията, утвърден от кмета на общината, се връчва на инвеститора на обекта или на лицето, което има право да строи в земеделска земя от общинския поземлен фонд, по реда на АПК.

(5) Таксата се заплаща еднократно в едномесечен срок от връчване на оценителния протокол по предходната алинея, но не по-късно от три месеца от съобщаването на решението по чл. 24, ал. 2 от ЗОЗЗ за промяна предназначението на земеделската земя. Решението губи правно действие, когато таксата не е заплатена в тримесечния срок.

**Чл. 51** Общинският съвет определя следните услуги, права и цените за тях съгласно **приложение № 1** към Наредбата.

**Чл. 52** Общинският съвет определя следните услуги, права и цените за тях съгласно **приложение № 2** към Наредбата, които ще се извършват от второстепенните разпоредители с бюджета – СОУ”Н.Вапцаров” град Хаджидимово, СОУ “Паисий Хилендарски” село Абланица, ОУ”Н.Вапцаров” село Копривлен, ОУ”Г.Делчев” село Беслен, ОУ”Св.Кирил и |Методий” село Блатска и ОУ”Христо Ботев” село Ляски, ЦДГ”Надежда” град Хаджидимово, ЦДГ “Незабравка” село Копривлен и ЦДГ”Пролет” село Абланица.

**ГЛАВА ЧЕТВЪРТА**

## АДМИНИСТРАТИВНОНАКАЗАТЕЛНИ РАЗПОРЕДБИ

**Чл.53** /Отменен от 28.10.2016/

**Чл.54** (1)Актовете за установяване на нарушенията по тази Наредба, извън случаите на чл. 128, ал.(1) от ЗМДТ, се съставят от определени от кмета длъжностни лица от общинска администрация, а наказателните постановления се издават от кмета на общината.

(2) /Нова от 28.10.2016/ Не се смята за административно нарушение неплащането в срок на данъците и таксите по този закон.

**Чл.55** Установяването на нарушенията,издаването,обжалването и изпълнението на наказателните постановления се извършва по реда на Закона за административните нарушения и наказания.

## ДОПЪЛНИТЕЛНА РАЗПОРЕДБА

**§ 1** “Услуги за всеобщо ползване” са тези общински услуги, при които конкретният ползвател не може да бъде определен.

## ПРЕХОДНИ И ЗАКЛЮЧИТЕЛНИ РАЗПОРЕДБИ

**§ 2** Изпълнението и контрола по изпълнението на тази наредба се осъществява от кмета на общината или определени от него лица.

**§ 3** При започнало, но незавършено плащане на такси и цени на услуги и права, същото се завършва по реда на тази наредба с оглед размер и срок.

**§ 4** Тази Наредба се издава на основание чл. 9 от Закона за изменение и допълнение на Закона за местните данъци и такси и влиза в сила 3 дни след разгласяването й по приетия от Общинския съвет начин.

**§6** Другите общински такси, определени със закони, се събират от общинската администрация на база на тарифи, определени от Министерския съвет.

**§ 7** Тази Наредба отменя Наредбата за определянето и администрирането на местните такси, цени и услуги, приета с Решение № 295 от Протокол №.21 от 25.11.2005 г. на ОбС Хаджидимово.

Наредбата е приета с Решение № 140 от Протокол № 11 от10.10.2008 г. на ОбС Хаджидимово. Изменена и допълнена с Решение № 151 от Протокол № 12/17.11.2008 г., Решение № 220 от Протокол № 17/22.04.2009 г., Решение № 565 от Протокол № 40/30.06.2011 г., Решение № 612 от Протокол № 42/14.09.2011 г., Решение № 160 от Протокол № 11/01.08.2012 г., Решение № 527 от Протокол № 30/27.12.2013 г., Решение № 612 от Протокол № 33/ 01.04.2014 г., Решение № 189 от Протокол № 16/28.10.2016 г.

***Приложение № 1***

**С П Р А В К А**

| **№**  **по**  **ред** | **Вид услуга** | **Цена** |
| --- | --- | --- |
|  | Издаване на заверено препис-извлечение от решения, протоколи, заповеди, актове и договори | 6 лв./бр. |
|  | Издаване на удостоверение от общ характер и служебна бележка | 3 лв./бр. |
|  | Издаване на удостоверение за наличие или липса на задължения към общината | 12 лв./бр. |
|  | Издаване на удостоверения за изплатен приватизиран обект | 15 лв./бр. |
|  | Копирни услуги за една страница  -едностранно  -двустранно | лв./стр.  0,20 лв.  0,30 лв. |
|  | Бланки готови формуляри | 3 лв./бр. |
|  | Тръжни книжа:  -за отдаване под наем  -за продажба по ЗОС  -за възлагане на обществен превоз  -процедури по ЗОП  -за приватизация  -други процедури | 120 лв.  170 лв.  170 лв.  170 лв.  170 лв.  170 лв. |
|  | Изготвяне на образец УП-2 и Обр.30 | 7 лв./бр. |
|  | Становища за държавна приемателна комисия | 27 лв./бр. |
|  | Одобряване на екзекутивна документация | 0,20 лв./кв.м. РЗП. |
|  | Удостоверение за извършена обстоятелствена проверка | 15 лв./бр. |
|  |  | . |
|  |  |  |
|  | Екологични становища | 30 лв./бр. |
|  | Обезщетение при отсичане на местни и широкоразпространени иглолистни дървета | 150 лв./бр. |
|  | Обезщетение при отсичане на екзотични иглолистни дървета | 200 лв./бр. |
|  | Обезщетение при отсичане на местни и широкоразпространени широколистни дървета | 200 лв./бр. |
|  | Обезщетение при отсичане на храсти | 70 лв./бр. |
|  | Обезщетение при отсичане на живи плетове | 70 лв./м. |
|  | Обезщетение при изкореняване на многогодишни цветя | 70 лв./м. |
|  | Обезщетение при унищожаване на тревни площи | 70 лв./дка |
|  | Обезщетение при изкореняване на орехови дървета | 500 лв./бр. |
|  | *Издаване на удостоверение за регистрация на некатегоризуеми обекти*:  **Стационарни**  Хранителни  Бутици  **Нестационарни**  **Игрални зали**  **Бензиностанции**  **Складове за търговия на едро**  *Издаване на удостоверения за регистрация на категоризуеми обекти*  За регистриране на средства за подслон – хотели, мотели, вилни и туристически селища /Кмета на общината категоризира този вид обекти с категория една звезда/  **До 30 стаи**  **От 31 стаи до 150 стаи**  **От 151 стаи до 300 стаи**  **От 301 стаи до 500 стаи**  За регистриране на места за настаняване – пансиони, почивни станции, семейни хотели, самостоятелни стаи, вили, къщи, бунгала, къмпинги и туристически хижи /кмета на общината категоризира почивни станции, бунгала, къмпинги и туристически хижи категория една звезда и пансиони, семейни хотели, самостоятелни стаи, вили, къщи категория една две и три звезди/ такса се събира, както следва:  **До 20 стаи**  **От 21 стаи до 40 стаи**  **От 41 стаи до 60 стаи**  **От 61 стаи до 100 стаи**  **Над 100 стаи**  **За едно легло в сам. стая**  За регистриране на заведения за хранене и развлечение – ресторанти, заведения за бързо обслужване, питейни заведения, кафе-сладкарници и барове такса се събира, както следва:  **До 20 места за сядане**  **От 21 до 50 места за сядане**  **От 51 до 150 места за сядане**  **От 151 до 300 места за сядане**  **Над 300 места за сядане** | 25 лв.  20 лв.  15 лв.  40 лв.  80 лв.  80 лв.  20 лв.  30 лв.  40 лв.  50 лв.  20 лв.  30 лв.  40 лв.  50 лв.  60 лв.  7 лв.  15 лв.  30 лв.  40 лв.  80 лв.  90 лв. |
|  | Бланки изготвени от ОбА | 3 лв. |
|  | Регистрация на собственици на пчели и пчелни семейства | 8 лв. |
|  | Издаване на удостоверение за частна ветеринарно-медицинска практика | 25 лв. |
|  | Регистрация на пункт за дестилация на ферментирали плодови материали за производство на ракия от граждани с техни материали | 30 лв. |
|  | Регистрация на горска и земеделска техника | 20 лв. |
|  | Заверка на дневници (регистри) за покупка и продажба на черни и цветни метали | 20 лв. |
|  | Регистрация на кучета | 10 лв. |
|  | Ползване зали общинска собственост | 10лв/час |
|  | Други видове услуги | 7 лв. |  |
|  | Такси за добив на дърва за огрев: от ОПФ  - от собствен имот  Превозен билет на дървен материал | 7,00 лв./бр.  3,00 лв./бр.  3,00 лв. |
|  | Такса за изкупуване на гнайсови плочи | 0,20 лв./м2 |
|  | Сключване на граждански брак с ритуал | 25 лв. |
|  | Сключване на граждански брак без ритуал | 15 лв. |
|  | Сключване на граждански брак с ритуал за жители на други общини. | 60 лв. |
|  | Сключване на граждански брак без ритуал за жители на други общини. | 30 лв. |
|  | Сключване на граждански брак с ритуал в заведение | 50 лв. |

**Приложение № 2**

**С П Р А В К А**

|  |  |  |
| --- | --- | --- |
| **№ по ред** | **вид услуга** | **цена** |
| **1.** | **Дубликат на диплома** | **25,00 лв.** |
| **2.** | **Уп – 3** | **5,00 лв.** |
| **3.** | **Уп – 2** | **10,00 лв.** |
| **4.** | **Копирни услуги за една страница**  **-едностранно**  **-двустранно** | **лв./стр.**  **0,20 лв.**  **0,30 лв.** |
| **5.** | **Дубликат на свидетелство за завършено основно образование** | **20,00 лв.** |
| **6.** | **Издаване на у-ие, служебна бележка и справки** | **3,00 лв.** |
|  |  |  |
|  |  |  |
|  |  |  |